《吕待制所居八咏·半隐》
宋代·王炎

举世竞宠利，嗜进无肯休。
山林槁项辈，又乏经济谋。
朅来半隐寮，再拜瞻吕侯。
袖手辞富贵，结庐清且幽。
我从为儿时，久矣闻风流。
父老数时贤，若人真少俦。
已覆金瓯名，姑作绿野游。
四海望霖雨，争欲挽之留。
向来钓璜老，一出扶宗周。
廊庙方侧席，公肯幡然不。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。